Diari Oficial de la Generalitat Valenciana


Sumari del DOGV 7694, del 11-01-2016 (2015/10493)

RESOLUCIÓ de 18 de desembre de 2015, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial de la via pecuària número 2 denominada Carrerada de Perdiguera a les Clapisas, al terme municipal de Cervera del Maestre, província de Castelló, en el tram contigu a la parcel·la 9002 del polígon cadastral 48 i a la parcel·la 9008 del polígon cadastral 43.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7694

Data del DOGV
:   11-01-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2015/10406


Data del document
:   18-12-2015

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 18 de desembre de 2015, de la Conselleria d'Agricultura, Medi Ambient, Canvi Climàtic i Desenvolupament Rural, per la qual s'aprova la delimitació parcial de la via pecuària número 2 denominada Carrerada de Perdiguera a les Clapisas, al terme municipal de Cervera del Maestre, província de Castelló, en el tram contigu a la parcel·la 9002 del polígon cadastral 48 i a la parcel·la 9008 del polígon cadastral 43. [2015/10010]  
Antecedents de fet  
  
1. La classificació de les vies pecuàries del terme municipal de Cervera del Maestre, província de Castelló, va ser aprovada mitjançant Ordre ministerial de data 20 de maig de 1974 i publicada en el Boletín Oficial del Estado número 160 de 5 de juliol de 1974. En la classificació esmentada, s'assigna a la via pecuària Carrerada de Perdiguera a les Clapisas el número 2 i una amplària legal de 37,61 metres, amb una longitud aproximada d'11.500 metres amb orientació N-S.  
2. En data 3 de juny de 2008, té entrada amb número de registre 13.219 en l'edifici PROP de la Conselleria de Medi Ambient, Aigua, Urbanisme i Habitatge de Castelló, un ofici de denúncia per possible ocupació de via pecuària per construcció i/o col·locació de nou elements sense la corresponent autorització, presentada per agents mediambientals de la Demarcació 1a (Sant Mateu), al terme municipal de Cervera del Maestre, partida de Servereta, amb coordenades UTM dels extrems de franja longitudinal de via presumptament ocupada: 40D7650458818497 i 31T2698014479008.  
En data 3 de desembre de 2010, té entrada en el Registre General de la Conselleria de Medi Ambient, Aigua, Urbanisme i Habitatge, un ofici del director territorial de Castelló, de data 30 de novembre de 2010, en el qual sol·licita l'inici de la delimitació parcial de diverses vies pecuàries entre les quals està la número 2 del terme municipal de Cervera del Maestre, denominada Carrerada de Perdiguera a les Clapisas, en el tram contigu a la parcel·la 9002 del polígon 48 i a la parcel·la 9008 del polígon 43.  
En data 10 de desembre de 2010, el Servei de Gestió Forestal dicta un informe favorable al fet que s'autoritze l'inici de delimitació parcial de la via pecuària indicada, d'acord amb la legislació vigent.  
En data 14 de gener de 2011, el conseller de Medi Ambient, Aigua, Urbanisme i Habitatge dicta una resolució per la qual acorda autoritzar l'inici de l'expedient de delimitació parcial de la via pecuària número 2, Carrerada de Perdiguera a les Clapisas, al terme municipal de Cervera del Maestre, a proposta de la Direcció General de Gestió del Medi Natural de 14 de gener de 2011, en el tram contigu a la parcel·la 9002 del polígon 48 i a la parcel·la 9008 del polígon 43, amb subjecció a la legislació vigent.   
L'anunci d'inici de les operacions de fitació de la delimitació parcial de la via pecuària Carrerada de Perdiguera a les Clapisas es va publicar en el Butlletí Oficial de la Província de Castelló número 124, de 8 d'octubre de 2011. Així mateix, es va informar del dit acte a tots aquells contigus de la via pecuària i als organismes interessats, per mitjà de notificació. Els dits treballs es van dur a terme el dia 24 de novembre de 2011.  
Finalitzades aquestes operacions, va ser formulada la proposta de delimitació, l'exposició al públic de la qual va ser anunciada en el Butlletí Oficial de la Província de Castelló número 35, de 22 de març de 2012, i es va establir un termini d'un mes des de la publicació en el BOP perquè els interessats hi pogueren interposar les al·legacions o reclamacions oportunes. Així mateix, es va complir al tràmit d'audiència establit en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, i s'informava tots aquells contigus i ocupants de la via pecuària de l'exposició al públic de l'expedient indicat, i se'ls va atorgar un termini de 15 dies per a al·legar i presentar tots els documents i justificants que consideraren pertinents.  
  
Una vegada finalitzat el termini d'exposició pública i tràmit d'audiència, es presenten dues al·legacions sobre les quals informa l'instructor de l'expedient.  
En data 10 de desembre de 2012, l'instructor de l'expedient emet un informe favorable a l'aprovació de la delimitació d'acord amb la proposta i els plans que consten en l'expedient.  
En data 11 de desembre de 2012, el director territorial d'Infraestructures, Territori i Medi Ambient eleva a la Direcció General de Medi Natural una proposta d'aprovació de la delimitació parcial mencionada, quan ja s'havia complit el termini màxim legal per a la seua resolució.  
  
3. En data 19 de febrer de 2013, es rep en el Servei d'Ordenació i Gestió Forestal un informe de l'Advocacia relatiu a l'expedient, en el qual es conclou que la delimitació ha de fer-se d'acord amb el que disposa l'ordre de classificació respecte de l'amplària necessària, d'acord amb les raons exposades en aquest.  
4. Com a conseqüència de l'informe esmentat, el director general de Medi Natural remet un ofici a la Direcció Territorial de Castelló, per mitjà del qual torna l'expedient, indicant-hi que ha d'efectuar-se una nova delimitació parcial de conformitat amb l'amplària necessària.  
5. Atés que el criteri del dit informe de l'Advocacia suposava un important canvi en les directrius seguides fins a aqueixa data i contradeia informes de l'Advocacia que establien que la delimitació s'ha de fer de conformitat amb l'amplària legal, el Servei d'Ordenació i Gestió Forestal va instar la sol·licitud d'un nou informe a l'Advocacia General de la Generalitat a l'efecte que s'aclarira el criteri que s'ha de seguir en aquesta matèria.  
6. En data 26 de setembre de 2013, l'Advocacia General emet un nou informe jurídic relatiu al criteri que s'ha de seguir en la delimitació de vies pecuàries en què establix que «l'amplària denominada legal és la defensable per l'Administració i no es reduïx automàticament pel pas del temps». «Per això, la delimitació s'ha d'ajustar a la classificació i, per tant, a l'amplària legal».  
7. Vist que el director territorial d'Infraestructures, Territori i Medi Ambient eleva a la Direcció General de Medi Natural, l'11 de desembre de 2012, la proposta d'aprovació de la delimitació parcial mencionada, atés que s'ha produït la caducitat de l'expedient per haver transcorregut el termini màxim legal per a la seua resolució i l'informe de l'Advocacia de la Generalitat de 26 de setembre de 2013, en data 4 d'agost de 2014 el Servei d'Ordenació i Gestió Forestal redacta un informe on indica que per tot allò que s'ha exposat, es considera que s'hauria d'iniciar un nou procediment de delimitació parcial de la via pecuària número 2 Carrerada de la Perdiguera a les Clapisas, al terme municipal de Cervera del Maestre, en el tram contigu a la parcel·la 9002 del polígon 48 i a la parcel·la 9008 del polígon 43, en què es tinga en compte la denominada amplària legal de la via pecuària, sense perjuí que en la fitació conste, així mateix, la delimitació de l'amplària necessària.  
  
8. En data 5 d'agost de 2014, per tot el que s'ha exposat anteriorment, la directora general de Medi Natural considera que ha d'iniciar-se una nova delimitació parcial de la via pecuària número 2 Carrerada de la Perdiguera a les Clapisas, al terme municipal de Cervera del Maestre, en el tram contigu a la parcel·la 9002 del polígon 48 i a la parcel·la 9008 del polígon 43, en què es tinga en compte la denominada amplària legal de la via pecuària, sense perjuí que en la fitació conste, així mateix, la delimitació de l'amplària necessària.  
9. L'inici de les operacions de delimitació es va publicar en el Diari Oficial de la Comunitat Valenciana (DOCV) número 7389, de 27 d'octubre de 2014, designant-hi data, hora i lloc d'inici de les operacions de fitació. A més, l'inici d'operacions ha sigut objecte de publicació edictal i s'ha exposat al tauler d'anuncis de l'Ajuntament de Cervera del Maestre. Així mateix, es va informar del dit acte, per mitjà de notificació personal, a tots aquells titulars de parcel·les afectades i també als organismes i col·lectius interessats. Els dits treballs es van dur a terme el dia 25 de novembre de 2014.  
10. Finalitzades aquestes operacions, es va formular la proposta de delimitació, l'exposició al públic de la qual es va anunciar en el DOCV número 7484, de 12 de març de 2015, i es va establir el termini d'un mes des de la seua publicació perquè els interessats pogueren interposar-hi les al·legacions o reclamacions oportunes. Així mateix, es va complir al tràmit d'audiència establit en l'article 84 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i es va informar tots aquells contigus i ocupants de la via pecuària de l'exposició al públic del dit expedient, i se'ls va atorgar un termini de 15 dies per a al·legar i presentar tots els documents i justificants que consideraren pertinents. De la mateixa manera, s'han exposat, mitjançant un edicte als respectius ajuntaments, aquelles notificacions que han resultat infructuoses.  
  
11. Una vegada finalitzat el termini d'exposició pública i tràmit d'audiència, es presenten dos conjunts d'al·legacions que són contestades i notificades als al·legadors.  
12. En data 17 de juliol de 2015, el director territorial de Castelló proposa el següent:  
  
Primer. Desestimar les al·legacions presentades.  
Segon. Aprovar la delimitació parcial de la via pecuària número 2 denominada Carrerada de la Perdiguera a les Clapisas, al terme municipal de Cervera del Maestre, província de Castelló, en el tram contigu a la parcel·la 9002 del polígon cadastral 48 i a la parcel·la 9008 del polígon cadastral 43, d'acord amb la proposta de delimitació i els plans que consten en l'expedient, amb les característiques següents:  
  
Denominació: Carrerada de la Perdiguera a les Clapisas  
Amplària legal: 37,5 metres  
Longitud delimitada: 138,5 metres  
Superfície delimitada: 5.192,0 m²  
Nombre d'intrusions: 5  
Superfície total intrusions: 4.518,1 m²  
Tercer. Procedir a la cancel·lació total o parcial de totes les inscripcions registrals que resulten contradictòries amb la delimitació.  
Quart. Requerir als causants de les intrusions de l'amplària necessària que corregisquen les irregularitats que es deriven dels plans i documents que hi ha en l'expedient.  
Cinqué. Traslladar l'ordre aprovatòria a l'administració cadastral, d'acord amb el que estableix l'article 14.c del Reial Decret Legislatiu 1/2004, de 5 de març, pel qual s'aprova el Text Refós de la Llei del Cadastre Immobiliari.  
Sisé. Elevar la certificació de la delimitació aprovada al registre de la propietat corresponent, a l'efecte de registrar com a domini públic l'àmbit delimitat.  
  
13. En data 1 de setembre de 2015, el tècnic del Servei d'Ordenació i Gestió Forestal redacta un informe favorable a l'aprovació de la delimitació en les mateixes condicions que la proposta del director territorial.  
14. En data 2 de setembre de 2015, el cap de servei d'Ordenació i Gestió Forestal redacta un informe favorable a l'aprovació de la delimitació, en els termes proposats des de la Direcció Territorial de Castelló.  
  
15. En data 2 de setembre de 2015, el director general de Medi Natural i Avaluació Ambiental proposa l'aprovació de l'expedient de delimitació parcial esmentat, d'acord amb la proposta del director territorial de Castelló.  
16. En data 18 de novembre de 2015, l'Advocacia General de la Generalitat emet un informe favorable de la proposta de delimitació parcial.  
  
  
Fonaments de dret  
  
Primer. La classificació de les vies pecuàries del terme municipal de Cervera del Maestre, província de Castelló, va ser aprovada mitjançant una ordre ministerial de data 20 de maig de 1974 i publicada en el BOE número 160 de 5 de juliol de 1974.  
Segon. Competeix a la Conselleria d'Agricultura, Medi Ambient, Canvi Climàtic i Desenvolupament Rural la resolució del present expedient, en virtut d'allò que s'ha establit en l'article 22.8 de la Llei 14/2003, de 10 d'abril, de Patrimoni de la Generalitat Valenciana, i en el Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat.  
Tercer. El present acte administratiu es regeix pel que disposen la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; la Llei 14/2003, de 10 d'abril, de Patrimoni de la Generalitat; el Decret 7/2015, de 29 de juny, del president de la Generalitat, pel qual es determinen les conselleries en què s'organitza l'Administració de la Generalitat, i la resta de normativa aplicable al cas.  
Quart. L'article 8.1 de la Llei 3/1995, de 23 de març, de Vies Pecuàries, defineix la delimitació com «l'acte administratiu pel qual es defineixen els límits de les vies pecuàries, de conformitat amb el que estableix l'acte de classificació», mentres que el 7 defineix l'acte de classificació com «l'acte administratiu de caràcter declaratiu en virtut del qual es determinen l'existència, l'amplària, el traçat i la resta de característiques físiques generals de cada via pecuària».  
Cinqué. L'article 14 de la Llei 3/2014, d'11 de juliol, de la Generalitat, de Vies Pecuàries, de la Comunitat Valenciana, defineix la delimitació i regula el procediment per a la seua tramitació.  
Vistes la Llei 3/1995, de 23 de març, de Vies Pecuàries; la Llei 3/2014, d'11 de juliol, de la Generalitat, de Vies Pecuàries, de la Comunitat Valenciana; la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú; la Llei 14/2003, de 10 d'abril, de Patrimoni de la Generalitat Valenciana; la Llei 33/2003, de 3 de novembre, del Patrimoni de les Administracions Públiques, i la resta de disposicions concordants, resolc:  
  
Primer. Desestimar les al·legacions presentades.  
Segon. Aprovar la delimitació parcial de la via pecuària número 2 denominada Carrerada de la Perdiguera a les Clapisas, al terme municipal de Cervera del Maestre, província de Castelló, en el tram contigu a la parcel·la 9002 del polígon cadastral 48 i a la parcel·la 9008 del polígon cadastral 43, d'acord amb la proposta de delimitació i els plans que consten en l'expedient, i les característiques de la qual són les següents:  
  
Denominació: Carrerada de la Perdiguera a les Clapisas  
Amplària legal: 37,5 metres  
Longitud delimitada: 138,5 metres  
Superfície delimitada:5.192,0 m²  
Nombre d'intrusions: 5  
Superfície total intrusions: 4.518,1 m²  
  
Tercer. Procedir a la cancel·lació total o parcial de totes les inscripcions registrals que resulten contradictòries amb la delimitació.  
Quart. Requerir als causants de les intrusions de l'amplària necessària que corregisquen les irregularitats que es deriven dels plans i documents que hi ha en l'expedient.  
Cinqué. Traslladar la resolució aprovatòria a l'administració cadastral, d'acord amb el que estableix l'article 14.c del Reial Decret Legislatiu 1/2004, de 5 de març, pel qual s'aprova el Text Refós de la Llei del Cadastre Immobiliari.  
Sisé. Elevar la certificació de la delimitació aprovada al registre de la propietat corresponent, a l'efecte de registrar com a domini públic l'àmbit delimitat.  
Aquesta resolució la notificarà la Direcció Territorial de Castelló als interessats en aquest procediment.  
Contra aquesta resolució, que posa fi a la via administrativa, es podrà interposar un recurs de reposició davant de la consellera d'Agricultura, Medi Ambient, Canvi Climàtic i Desenvolupament Rural, en el termini d'un mes, a comptar des de l'endemà de la recepció de la present notificació, d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Així mateix, es podrà interposar un recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació o publicació, de conformitat amb el que preveuen els articles 46 i següents de la Llei 29/1998, de 13 de juliol, reguladora de la jurisdicció contenciosa administrativa. Tot això, sense perjuí que els interessats puguen exercitar qualsevol altre recurs que consideren oportú.  
  
València, 18 de desembre de 2015.- La consellera d'Agricultura, Medi Ambient, Canvi Climàtic i Desenvolupament Rural: Elena Cebrián Calvo.